als_Latn bos_Latn ron_Latn
Policia ne Seoul po heton motivet e sulmit me thike gjate te cilit u plagos ambasadori amerikan ne Korene e Jugut te enjten ne mengjes. Policia tha se sulmuesi eshte nje koreanojugor i cili kishte sulmuar ambasadorin e Japonise pese vjet me pare.
Ambasadori amerikan ne Korene Jugore, Mark Lippert u godit me thike ne fytyre te enjten ne mengjes derisa po merrte pjese ne nje forum mbi ripajtimin korean, qe po mbahej afer ambasades amerikane.
Yoon Myung-sung, shefi i policise se qarkut Jongno ne Seoul, ku ndodhi sulmi, u tha gazetareve se sulmuesi eshte nje veprimtar politik i Korese se Jugut.
Ai tha se ne oren 7:40 te mengjesit ambasadori amerikan qe ishte ftuar te merrte pjese ne keshillin Korean per ripajtim e bashkepunim ne nje veprimtari artistike, u sulmua nga Kim Ki-jong.
I dyshuari 55 vjeçar, ishte anetar i grupit nikoqir te ngjarjes. Keshilli Koran per ripajtim e bashkepunim konsiderohet si grup i moderuar jopolitik qe nxite bashkimin paqesor te te dy Koreve. Mediet ne Korene e Jugut thane se i dyshuari eshte nje veprimtar politik dhe nje ultra nacionalist qe kundershton stervitjet e perbashketa ushtarake ndermjet Shteteve te Bashkuara dhe Korese se jugut, qe jane duke u zhvilluar aktualisht.
Derisa po sulmonte ambasadorin, thuhet se ai kishte brohoritur “Koreja e Jugut dhe e veriut duhet te ribashkohen”.
Policia tha se Kim ishte arrestuar ne vitin 2010 per sulm me mjete te forta ndaj ambasadorit japonez dhe per kete ishte denuar me dy vjet heqje lirie me kusht.
Kim ishte me veshje tradicionale koreane ne kohen kur sulmoi ambasadorin Lippert me nje thike te gjate 25 centimetra. Njerezit qe ndodheshin afer nderhyne per te mbrojtur ambasadorin, ndersa oficeret e sigurise arrestuan sulmuesin. Polica tha se ende po heton motivet e krimit.
Ne pamjet nga vendi i ngjarjes shihet ambasadori 42 vjeçar duke i rrjedhur gjak nga fytyra dhe me plage te dukshme ne dore. Megjithate ai doli nga salla pa u mbajtur nga njeri dhe u dergua ne nje spital afer.
Departamenti amerikan i shtetit ne nje komunikate tha se ambasadori Lippert eshte nje gjendje te qendrueshme dhe plaget nuk jane te rrezikshme per jeten.
Zedhenesi I ministrise se jashtme te Korese se Jugut, Noh Kwang-il, e cilesoi sulmin te papranueshem, te demshem dhe krim shume serioz kunder te derguarit te aleatit me te rendesishem te Korese se Jugut.
Ai tha se qeveria do te marre te gjitha masat per te ofruar siguri per diplomatet dhe misionet diplomatike ne Korene e Jugut.
Ministria e mbrojtjes e Korese se Jugut tha se sulmi nuk do te ndikoje ne stervitjet e perbashketa ushtarake ku po marrin pjese mijera trupa amerikane dhe jugkoreane e te cilat synojne pergatitjet per ndonje sulm te mundshem nga Koreja e Veriut.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn